Škola primijenjene umjetnosti i dizajna
Zagreb, Trg Republike Hrvatske 11
KLASA: 130-04/18-01/08
URBROJ: 251-98-18-01

**ZAPISNIK sa SASTANKA POVJERENSTVA za IZBOR AGENCIJE za ORGANIZACIJU STRUČNE UČENIČKE EKSKURZIJE u Munchen, Dresden, Prag u rujnu 2018. –natječaj br. 36**

**Srijeda, 17. 1. 2018., 18 sati, ured ravnatelja**

U skladu s Pravilnikom o izvođenju izleta, ekskurzija i odgojnoobrazovnih aktivnosti izvan škole, te planiranim školskim kurikulumom proveden je natječaj za izbor agencije za organizaciju stručne ekskurzije u Munchen, Dresden i Prag.

Prisutni članovi povjerenstva:
Filip Pintarić, ravnatelj škole, Ninoslav Poljan, voditelj grafičkog odjela, Ilonka Ris, razrtednica 2. C, Zlatica Kovačićek Poljan, prof. stručnih predmeta, Lana Samac, predstavnica učenika 2. C, Bruna Bolf, predstavnica učenika 3. C.
Razrednica 3. C prof. Sanja Kostanjčar je na bolovanju, umjesto nje prisutan je prof. Marin Popović, predstavnica roditelja 2. C Patricija Kajmić se ispričala na nedolasku, a umjesto nje prisutna je kao predstavnica roditelja 2. C Nataša Galo Samac,
Predstavnica roditelja 3. C Ana Kosić Vodanović nije došla, a na telefonski poziv javila je da je sprječena.
Prisutan je gosp. Zdenko Presečki kao jedini predstavnik agencije.
Konstatira se da je prisutno šestero od sedam članova povjerenstva koji imaju pravo glasovati. S obzirom da treba biti neparan broj onih koji glasuju, ravnatelj se izuzima od glasovanja.

Pristupa se otvaranju ponuda. Predsjedavajući povjerenstvu prof. Poljan otvara ponude. Pristiglo je četiri ponude s time da je Mediaturist poslala dvije identične ponude.

Ponuda agencije Taubek Tours udovoljava natječaju, cijena je: 3290,00 kn
Ponuda agencije Presečki grupa udovoljava natječaju, cijena je: 3160,00 kn, ali su pod fakultativno stavljena tri obroka koja smo tražili da budu uključeni u cijenu

Ponuda agencije Mediaturist udovoljava natječaju, cijena je: 3995,00 kn

Ponuda agencije Galileo ocijenjena je najkompletnijom, u potpunosti udovoljava natječaju, cijena je: 3690,00 kn

Nakon kraće diskusije pristupa se tajnom glasovanju s rezultatom: agencija Taubek Tours dobila je 4 glasa, Presečki grupa 3 glasa, Mediaturist 3 glasa, te Galileo 5 glasova. Kako povjerenstvo treba izabrati tri agencije koje će predstaviti svoje ponude na roditeljskom sastanku pristupa se dodatnom glasovanju između agencija Presečki i Mediaturist na kojem većinom glasova prolazi agencija Mediaturist. To znači da agencija Presečki nije prošla na glasovanju Povjerenstva za izbor agencije koja će organizirati stručnu ekskurziju u Njemačku i Češku, te da su **na predstavljanje ponuda na roditeljskom sastanku izabrane agencije: Galileo (5 glasova), Taubek Tours (4 glasa) i Medisturist (3 glasa)**

**RODITELJSKI SASTANAK na kojem će izabrane agencije PREDSTAVITI RODITELJIMA PONUDE održat će se 30. siječnja 2018. u 18 sati u učionici R1 (potkrovlje zgrade**).

Sastanak povjerenstva završen je u 19 sati.

 Zapisničar: Ninoslav Poljan, prof. voditelj grafičkog odjela